EkBass/fiwiki-20250220-pages-articles huggingface dataset:
Mesosuchus

Mesosuchus on sukupuuttoon kuollut varhaistriaskaudella noin 241–240 miljoonaa vuotta sitten elänyt primitiivinen rhynchosaurisuku. Sukuun luetaan yksi laji Mesosuchus browni. Se oli pieni kasvinsyöjä. Mesosuchuksen fossiileita on löydetty Etelä-Afrikasta.The Early Triassic rhynchosaur Mesosuchus browni and the interrelationships of basal archosauromorph reptiles Rhynchosauria, Parrot-beaked reptiles ==Fylogenia== Muokattu tutkimusten Langer et al. (2010) ja Langer & Schultz (2000) pohjalta:On Fodonyx spenceri and a new rhynchosaur from the Middle Triassic of Devon Journal of Vertebrate Paleontology, 2010 A New Species Of The Late Triassic Rhynchosaur Hyperodapedon From The Santa Maria Formation Of South Brazil 2000 ==Lähteet== Luokka:Rhynchosauria
Suomen Mieskuoroliitto

Suomen Mieskuoroliitto ry on suomalaisten mieskuorojen keskusjärjestö ja Sulasolin erikoisliitto. Liittoon kuuluu noin 80 jäsenkuoroa, joissa on yhteensä yli 2 600 laulajaa. Suomen Mieskuoroliitto on perustettu 30. maaliskuuta 1945. Liiton puheenjohtajana toimii Janne Korhonen. Suomenkielisten mieskuorojen valtakunnallisena organisaationa Suomen Mieskuoroliitto on toiminut jo vuodesta 1945. Liittoon kuuluvat kaikki merkittävimmät suomenkieliset mieskuorot. Liitto toimii mieskuoroyhdistysten yhdyssiteenä ja tekee työtä mieskuorolaulun edistämiseksi. Liitto palvelee jäsenyhdistyksiä antamalla asiantuntija-apua, neuvontaa ja valmennusta. Liitto järjestää koulutustilaisuuksia, kursseja, yhteiskonsertteja, valtakunnallisia ja kansainvälisiä kilpailuja. Kansainvälisistä kilpailuista merkittävin on viisivuosittain järjestettävä Leevi Madetoja -kilpailu, joka järjestettiin seitsemännen kerran 10.4.2021 Musiikkitalossa Helsingissä. Liitto julkaisee uutta mieskuoromusiikkia, kustantaa nuotteja, sävellyksiä ja sovituksia ja järjestää sävellyskilpailuja. Liitto kehittää koti- ja ulkomaisten mieskuorojen, muiden kuoromuotojen ja musiikkijärjestöjen välistä yhteistyötä ja toimii mieskuoroyhdistysten edustajana Sulasolissa. ==Merkkilaulut== Mieskuorolaiset voivat suorittaa laulumerkkejä liiton ohjeiden mukaan järjestetyissä merkkilaulujen suoritustilaisuuksissa. Merkit suoritetaan järjestyksessä: ensin perus-, sitten taito- ja lopuksi mestarimerkki. Suoritustilaisuudessa kokeeseen osallistuvat laulajat muodostavat kvartetteja (1. tenori, 2. tenori, 1. basso, 2. basso), jotka esittävät laulut arvostelevalle lautakunnalle. Koelaulut arvotaan suoritustilaisuudessa. Perusmerkkilaulut on osattava ulkoa, muissa merkeissä laulut saa laulaa nuoteista. Hyväksytyistä suorituksista saa suoritusmerkin. Laulumerkkiä ja muita merkkejä pidetään kuoropuvussa liiton ohjeiden mukaisessa järjestyksessä. Kuorojen merkkisuoritukset tilastoidaan ja julkaistaan vuosittain toimintakertomuksessa sekä liiton nettisivuilla. ==Lähteet== * 1) https://mieskuoro.fi/liittokokousuutisia-2023/ === Viitteet === ==Aiheesta muualla== *Suomen Mieskuoroliitto Luokka:Suomalaiset musiikkialan järjestöt
Whig-historia

Whig-historia on brittiläistä historiankirjoitusta 1800-luvulla hallinnut suuntaus, joka painotti ja ylikorosti liberaalin yhteiskuntajärjestyksen kehittymisen merkitystä Englannin historiassa. Tulkinta myötäili liberaalin whig-puolueen näkemyksiä. Whig-historian näkökulmasta keskeistä maan historiassa oli vuosien 1688–1689 mainiosta vallankumouksesta käynnistynyt liberaali kehitys ja parlamentin aseman vahvistuminen. Whig-historioitsijat korostivat yleensä myös anglosaksisten kansojen kehittyneisyyttä muuhun maailmaan nähden. Tunnettuja whig-historioitsijoita olivat muun muassa Henry Hallam ja Thomas Macaulay, joista varsinkin Macaulay näki Englannin historian ”edistyksen historiana”. Myöhemmin whig-tulkinnan hallitsevuuden on katsottu vääristäneen brittiläistä historiankirjoitusta ja tuottaneen tieteellisen historiantutkimuksen näkökulmasta kyseenalaisia tuloksia. Ajan merkittävimmät brittiläiset historioitsijat olivat akateemisen maailman ja yliopistojen ulkopuolella toimineita harrastelijoita, usein virkamiehiä, poliitikkoja, sotilaita, oikeusoppineita tai pappeja.Lyytinen 1983, s. 114–117, 123 Whig- historiaa arvosteli voimakkaasti Herbert Butterfield vuonna 1931 julkaisemassaan esseessä "The Whig Interpretation of History". Hänen mukaansa sen keskeinen virhe oli pyrkimys tiivistää pitkien kehitysjaksojen merkitys ylhäältäpäin tarkastellen ja nykyhetken kautta tulkittuna.Lyytinen 1983, s. 156 ==Lähteet== * === Viitteet === Luokka:Historiografia
Mesodapedon

Mesodapedon on sukupuuttoon kuollut triaskaudella elänyt rhynchosaurisuku. Siihen luetaan yksi laji Mesodapedon kuttyi. M. kuttyi oli muiden Rhynchosaurian lajien tavoin kasvinsyöjä.Rhynchosauria, Parrot-beaked reptiles Mikko's Phylogeny Archive, †Rhynchosauria - rhynchosaurs A NEW GENUS OF RHYNCHOSAUR FROM THE MIDDLE TRIASSIC OF SOUTH-WEST ENGLAND ==Lähteet== Luokka:Rhynchosauria
Viikunanlehti

Viikunanlehti on viikunan lehti, joita on perinteisesti käytetty alastomia ihmisiä esittävissä taideteoksissa sukuelinten peittämiseen sovinnaisuussyistä. Ajatus on peräisin Raamatun Ensimmäisestä Mooseksen kirjasta, jonka mukaan Aatami ja Eeva peittivät itsensä viikunanlehdillä alettuaan hävetä alastomuuttaan syötyään Hyvän ja pahan tiedon puun hedelmiä. Viikunanlehdellä voidaan tarkoittaa myös vertauskuvallisesti jonkin sopimattomana pidetyn nimellistä peittämistä. ==Katso myös== *Merkin ==Aiheesta muualla== Luokka:Taiteen aiheet Luokka:Alastomuus
Ammorhynchus

Ammorhynchus on sukupuuttoon kuollut triaskautinen Rhynchosauriaan kuuluva matelijasuku. Sukuun kuuluu yksi laji Ammorhynchus navajoi. Se oli Rhynchosaurian lajeille tyypilliseen tapaan kasvinsyöjä.Rhynchosauria, Parrot- beaked reptiles A NEW GENUS OF RHYNCHOSAUR FROM THE MIDDLE TRIASSIC OF SOUTH- WEST ENGLAND ==Lähteet== Luokka:Rhynchosauria
Amazon Robotics

Amazon Robotics (ent. Kiva Systems) on yritys, joka tekee automaattisia varastojärjestelmiä käyttäen mobiileja robotteja. == Historia == Keväällä 2012 Amazon.com osti Kivan 775 miljoonalla dollarilla. Kaupan jälkeen Kiva lopetti mainostamisen ja markkinoinnin kuten messuille osallistumiset. Vuonna 2015 Kiva Systemsin nimeksi tuli Amazon Robotics. == Tuotteet == Kiva Systemsin pienempi robotti on kooltaan n. 60x80x30 cm ja pystyy nostamaan 450 kg. Isompi malli pystyy kuljettamaan kuormalavaa ja nostamaan 1300 kg. Vuonna 2022 Amazon on paljastanut Proteus-nimisen robotin, joka muistuttaa Amazonin käyttämiä robotteja. Kuten aiemmat Kivan kehittämät robotit Proteus siirtyy hyllyn alle, nostaa sen ja kuljettaa työntekijälle. Toisin kuin Kivan aiemmat robotit Proteus on suunnattu toimimaan ihmisten keskellä eikä erikseen ihmisiltä suljetulla alueella. ==Lähteet== ==Aiheesta muualla== * Kiva Systems kotisivut * How Kiva Systems and Warehouse Management Systems Interact Luokka:Amazon.com Luokka:Vähittäiskauppa Luokka:Logistiikka Luokka:Teollisuusautomaation valmistajat
Kloorihydriinit

Kloorihydriinit ovat orgaanisia yhdisteitä, joissa vierekkäisissä hiilissä on liittyneenä klooriatomi ja hydroksyyliryhmä. Termiä kloorihydriini käytetään tyypillisesti vain alifaattisista klooriatomin sisältävistä alkoholeista.W. Frank Richey: Chlorohydrins, Kirk-Othmer Encyclopedia of Chemical Technology, John Wiley & Sons, New York, 2000. Viitattu 14.10.2013Gordon Y. T. Liu, W. Frank Richey & Joanne E. Betso: Chlorohydrins, Ullmann's Encyclopedia of Industrial Chemistry, John Wiley & Sons, New York, 2000. Viitattu 14.10.2013 == Valmistus ja reaktioita == Tyypillisesti kloorihydriinejä valmistetaan klooraamalla alkeeneja vesiliuoksessa. Reaktion ensimmäisessä vaiheessa muodostuu kloroniumkationi, jonka rengasrakenteen avaa vesi nukleofiilisella substituutioreaktiolla. Kloorin sijasta klooraavana reagenssina voidaan käyttää hypokloorihapoketta, hypokloriitteja tai kloramiinia. Näissä reaktioissa vesi hyökkää tyypillisesti enemmän substituoituun hiiliatomiin ja reaktiot ovat regioselektiivisiä. Kloorihydriinejä, joissa hydroksyyliryhmä on primäärisessä asemassa, voidaan valmistaa alkeeneista kromyylikloridin avulla. Muita tapoja ovat muun muassa biotekninen tuotto, jossa kloorihydriinejä tuotetaan Caldariomyces fumago -homeen kloridiperoksidaasientsyymin avulla vetyperoksidin toimiessa hapettimena. Kloorihydriineille tapahtuu sekä halogeenialkaaneille että alkoholeille tyypillisiä reaktioita. Tyypillisin reaktio on molekyylinsisäinen nukleofiilinen substituutio, jonka tuotteena muodostuu epoksidi. Muita emäksisissä olosuhteissa tapahtuvia nukleofiilisia substituutioita ovat hydroksyylieetterien muodostuminen alkoholien ja fenolien kanssa ja hydroksyyliesterien muodostuminen karboksylaatti-ionien kanssa. Kloorihydriinit voidaan hapettaa kloorikarboksyylihapoiksi esimerkiksi typpihapon avulla. == Lähteet == Luokka:Alkoholit Luokka:Organohalidit Luokka:Klooriyhdisteet
Magdalena Gwizdoń

Magdalena Gwizdoń (s. 4. elokuuta 1979 Cieszyn) on puolalainen ampumahiihtäjä, joka on kilpaillut maailmancupissa vuosina 1995–2022. Hän on ensimmäinen ampumahiihtäjä, joka on kilpaillut maailmancupissa 27 kauden aikana.. Gwizdoń on osallistunut olympialaisiin Torinossa 2006, Vancouverissa 2010, Sotšissa 2014 ja Pyeongchangissa 2018. Hänen paras sijoituksensa olympialaisissa on kahdeskymmenes sija Torinon olympialaisten pikakilpailussa. Lisäksi Gwizdoń on osallistunut ampumahiihdon maailmanmestaruuskilpailuihin kahdeksantoista kertaa. Östersundissa 2008 hän oli pikakilpailussa seitsemäs, yhteislähdössä yhdestoista ja takaa-ajossa kahdestoista. Nové Měston MM-kilpailuissa 2013 hän oli kahdestoista sekä pikakilpailussa että takaa-ajossa. Kontiolahdella 2015 hän sijoittui pikakilpailussa seitsemänneksi. Oslossa 2016 hän oli normaalimatkalla kahdestoista ja viestissä neljäs. Ampumahiihdon maailmancupissa Gwizdoń on voittanut urallaan kaksi osakilpailua: pikakilpailun Östersundissa kaudella 2006–2007 ja Sotšissa kaudella 2012–2013. Lisäksi hän on ollut toinen pikakilpailuissa Cesana San Sicariossa kaudella 2004–2005 ja Hochfilzenissä kaudella 2006–2007 sekä kolmas Oslon normaalimatkalla kaudella 2004–2005 ja Östersundin takaa-ajokilpailussa kaudella 2006–2007. http://yle.fi/urheilu/makarainen_niukasti_kymmenen_joukkoon/6531307 Cupin kokonaistilanteessa Gwizdoń on saavuttanut parhaimmillaan viidennentoista sijan kaudella 2012–2013. == Lähteet == * === Viitteet === == Aiheesta muualla == Luokka:Puolalaiset ampumahiihtäjät Luokka:Vuonna 1979 syntyneet Luokka:Elävät henkilöt
Tuomittuna kulkemaan

Tuomittuna kulkemaan on Vesa-Matti Loirin 32. albumi, joka julkaistiin 1. marraskuuta 2013. Levy sisältää tunnettujen artistien varta vasten Loirille kirjoittamia kappaleita. Lauluntekijöitä ovat muun muassa Ismo Alanko, Matti Johannes Koivu, Olavi Uusivirta, Paula Vesala ja Juha Tapio. Mukana on myös kaksi duettoa: ”Halvalla”-kappale Jenni Vartiaisen kanssa sekä Tie pohjoiseen -elokuvassa esitetty ”Tuomittuna kulkemaan” Samuli Edelmannin kanssa. Orkesterina albumilla on Tuure Kilpeläisen taustalla tunnetuksi tullut Kaihon Karavaani. Albumi myi ilmestymisvuotenaan platinaa.Musiikkituottajat: Tilastot -> Artistit -> Vesa-Matti Loiri == Kappaleet == # # # # # # # # # # == Arvostelut == * Desibeli.net: Vesa-Matti Loiri: Tuomittuna kulkemaan Viitattu 25.11.2022. * Noise.fi: positiivinenNoise.fi: Levyarvio * Rumba: Veskun uusi levy sisältää väkevimmän Loiri-tulkinnan pitkiin aikoihin, kirjoittaa kriitikko Viitattu 25.11.2022. * Soundi: Soundi: Levyarvio == Lähteet == * Radio Nova - Vesa-Matti Loirin uudella levyllä Jenni Vartiainen, Samuli Edelmann ja Kaihon Karavaani (9.10.2013) * Levykauppa Äx === Viitteet === == Aiheesta muualla == * Tuomittuna kulkemaan discogs.com -sivustolla Luokka:Vuoden 2013 albumit Luokka:Vesa-Matti Loirin albumit
Gorgasm

Gorgasm on yhdysvaltalainen brutaalin death metalin yhtye, joka perustettiin Chicagossa vuonna 1994. Yhtye hajosi joulukuussa 2008, mutta Damian Leski kokosi yhtyeen jälleen uudella kokoonpanolla vuonna 2010. Yhtye on julkaissut kolme studioalbumia, joista viimeisimmän, Orgy of Murder, vuonna 2011. == Jäsenet == * Damian "Tom" Leski – laulu, kitara (1994–) * Ryan Saylor – kitara (2010–) * Anthony Voight – laulu, bassokitara (2010–) * Kyle Christman – rummut (2010–) === Entiset jäsenet === * Mike Flores – basso * Paul Garcia – basso, laulu * Brian Baxter – basso, laulu * Russ Powell – basso, laulu * Derek Hoffman – rummut * Tomasz Pilasiewicz – rummut * Terrence Manauis – rummut * Tom Tangalos – kitara, laulu == Diskografia == === Studioalbumit === * * * * === EP:t === * === Demot === * * * * == Aiheesta muualla == * Luokka:Yhdysvaltalaiset brutaalit death metal -yhtyeet
Agniezka Cyl

Agniezka Cyl (s. 28. helmikuuta 1984 Jelenia Góra) on puolalainen ampumahiihtäjä, ammatiltaan opettaja. Cyl osallistui Vancouverin olympialaisiin 2010, joissa hän sijoittui parhaimmillaan normaalimatkan kilpailuissa seitsemänneksi. Cyl on osallistunut myös viidesti ampumahiihdon maailmanmestaruuskilpailuihin. Siellä hänen paras sijoituksen on kolmastoista sija pikakilpailussa Hanty-Mansijskissa 2011. Ampumahiihdon maailmancupin osakilpailussa Cyl on parhaimmillaan sijoittunut kuudenneksi. Cupin kokonaistilanteessa Cyl on ollut parhaimmillaan kahdeskymmenestoinen kaudella 2010–2011. == Lähteet == Luokka:Puolalaiset ampumahiihtäjät Luokka:Vuonna 1984 syntyneet Luokka:Elävät henkilöt
The Scepter of the Ancients

Scepter of the Ancients on australialaisen teknisen death metalin yhtyeen Psycropticin toinen studioalbumi. Se julkaistiin vuonna 2003 levymerkillä Unique Leader Records. == Kappaleet == # # # # # # # # # == Kokoonpano == ;Yhtye * Matthew Chalk – laulu * Joe Haley – kitara * Cameron Grant – basso * Dave Haley – rummut ;Tuotanto * Stew Long – äänittäjä, miksaaja * Steve Smart – masteroija * Bill Dean – grafiikka * David Haley – layout * Luisa Romeo – valokuvat == Arvostelut == * Desibeli.net: * Imperiumi: 8/10 * The Metal Observer: 9/10The Metal Observer: Album review * Ultimate Guitar: 10/10Ultimate Guitar: Album review ==Lähteet== == Aiheesta muualla == * * Scepter of the Ancients, The Scepter of the Ancients, The
Symbols of Failure

Symbols of Failure on australialaisen teknisen death metalin yhtyeen Psycropticin kolmas studioalbumi. Se julkaistiin vuonna 2006 levymerkillä Neurotic Records. Willowtip Recordsin julkaisema Yhdysvaltain painos sisältää cover-version Carcassin kappaleesta Incarnate Solvent Abuse, vaikka takakannessa kappaleen nimeksi on ilmoitettu Corporal Jigsaw Quandary. == Kappaleet == Kaikki kappaleet sanoittanut David Haley. # # # # # # # # # === Yhdysvaltain painos === # * Incarnate Solvent Abuse #Alpha Breed (musiikkivideo) #Epoch of the Gods (musiikkivideo) == Kokoonpano == ;Yhtye * Jason Peppiatt – laulu * Joe Haley – kitara, tuottaja, äänittäjä, miksaaja * Cameron Grant – basso * David Haley – rummut ;Tuotanto * Bjorn Engelmann – masteroija * Pär Olofsson – kansitaide * Joel Sta – layout * Kerry Whittle – valokuvat == Arvostelut == * Imperiumi: 7/10 * The Metal Observer: 7/10The Metal Observer: Album review ==Lähteet== == Aiheesta muualla == * * Luokka:Vuoden 2006 albumit Luokka:Psycropticin albumit
Lahonnut kauppala

Lahonnut kauppala () oli Englannissa käytetty nimitys ennen vuoden 1832 vaalipiiriuudistusta olemassa olleista mitättömistä tai lähes asumattomista vaalipiireistä. Ne olivat alueita, joiden asukasluku ja merkitys oli vuosisatojen saatossa laskenut, mutta jotka olivat säilyttäneet vanhat oikeutensa lähettää edustajia parlamentin alahuoneeseen. Esimerkiksi Wightsaarella sijainnut Newtown oli ollut kauppakaupunki keskiajalla, mutta kutistunut vuoteen 1832 mennessä 14 taloa käsittäväksi kyläksi.John Simkin: Rotten Borough Spartacus Educational. Viitattu 14.10.2013. Sitä vastoin monilla uusilla, suurillakaan teollisuuskaupungeilla ei ollut parlamentissa lainkaan edustajia. ”Lahonneet” vaalipiirit olivat yleensä yksittäisen vaikutusvaltaisen henkilön (usein lordin) hallinnassa, sillä niissä oli hyvin vähän äänestäjiä. Koska tuohon aikaan Englannissa ei ollut vaalisalaisuutta, äänestäjien ostaminen oli helppoa. Yksittäisen henkilön kontrolloimista vaalipiireistä käytettiin yleisesti nimitystä pocket borough (”taskukauppala”). Halventavan termin rotten borough ottivat käyttöön vaaliuudistuksen kannattajat 1800-luvun alussa. Ennen vuoden 1832 reformia alahuoneen 658 edustajasta yli 140 valittiin tällaisista vaalipiireistä ja 50:ssä niistä oli vähemmän kuin 50 äänestäjää.rotten borough Encyclopædia Britannica Online Academic Edition. Viitattu 14.10.2013. Jotkut vaalipiireistä olivat suorastaan surkuhupaisia tapauksia: Dunwich Suffolkissa oli eroosion seurauksena vajonnut lähes kokonaan mereen ja siellä asui vuonna 1831 vain 32 äänestäjää. Wiltshiren Old Sarumissa oli samaan aikaan vain kolme taloa ja 11 äänestäjää. Kaikilla mainituilla vaalipiireillä oli oikeus kahden edustajan lähettämiseen ja yksittäinen suojelusherra pääsi määräämään vaalien lopputuloksen. ==Lähteet== Luokka:Yhdistyneen kuningaskunnan poliittinen historia Luokka:Vaalipiirit Luokka:Poliittiset käsitteet
Pocket borough

Pocket borough (englantia, kirjaimellisesti ”taskukauppala”, ”taskuvaalipiiri”) oli Englannissa ennen 1800-luvun vaaliuudistuksia käytetty nimitys parlamentin alahuoneen vaalien pienistä vaalipiireistä, jotka olivat tavalla tai toisella yksittäisen henkilön tai perheen kontrollissa. Termiä käyttivät vaaliuudistusten kannattajat. Taskuvaalipiireissä maanomistajat pakottivat tai lahjoivat äänioikeutetut kansalaiset äänestämään haluttua ehdokasta. Tämä takasi maa-aatelille vahvan otteen alahuoneesta, sillä pienten vaalipiirien edustajat pyrkivät miellyttämään suojelijoitaan eivätkä äänestäjiään.pocket borough Encyclopædia Britannica Online Academic Edition. Viitattu 14.10.2013. Vaaleissa ei välttämättä ollut kuin yksi ehdokas. Myös järjestelmää kritisoineet poliitikot joutuivat usein itse hyödyntämään sitä päästäkseen parlamenttiin, mikä tarkoitti jotain vaalipiiriä hallitsevan mahtiherran suosioon etsiytymistä. Vaalipiireistä valittiin aina kaksi edustajaa ja merkittävimmillä maanomistajilla saattoi olla ”taskussaan” useitakin vaalipiirejä yhtäaikaa, minkä lisäksi heillä oli henkilökohtaisen päärinarvon ansiosta usein myös paikka ylähuoneessa.John Simkin: Pocket Borough Spartacus Educational. Viitattu 14.10.2013. Taskuvaalipiirit katosivat vuosien 1832 ja 1867 vaaliuudistusten myötä. ==Katso myös== *Lahonnut kauppala ==Lähteet== Luokka:Yhdistyneen kuningaskunnan poliittinen historia Luokka:Vaalipiirit Luokka:Poliittiset käsitteet Luokka:Englanninkieliset sanat ja sanonnat
Pär Olofsson

Pär Olofsson on ruotsalainen taiteilija, joka tunnetaan death metal -yhtyeille tekemistään kansikuvista. Hän on piirtänyt grafiikoita yhtyeille kuten Immolation, Spawn of Possession, The Faceless, Exodus, Pathology sekä Job for a Cowboy. Olofssonin ensimmäinen palkkaa vastaan tehty työ oli viikingin kuva Deeds of Fleshin albumin Crown of Souls kansilehtisessä. Olofssonin taiteelliselle tyylille ominaista on pimeäsävytteinen surrealismi. Hän mainitsee vaikuttajikseen Simon Bisleyn sekä H. R. Gigerin. == Lähteet == == Aiheesta muualla == * Pär Olofssonin kotisivu Luokka:Ruotsalaiset taiteilijat Luokka:Syntymävuosi puuttuu Luokka:Elävät henkilöt Luokka:Surrealistit Luokka:Ruotsalaiset kuvittajat
Sammy Fain

Sammy Fain, alk. Samuel Feinberg (17. kesäkuuta 1902 New York – 6. joulukuuta 1989 Los Angeles) oli yhdysvaltalainen populaarimusiikin säveltäjä. Hänen uransa jatkui 1920-luvulta 1970-luvulle ja hän työskenteli useiden sanoittajien, mukaan lukien Mitchell Parishin, Irving Kahalin, Jack Yellenin, E. Y. Harburgin ja Paul Francis Websterin, kanssa. Fain sävelsi musiikkia Broadway-musikaaleihin ja lukuisiin elokuviin. Hän oli urallaan yhdeksän kertaa ehdolla parhaan laulun Oscar-palkinnon saajaksi ja voitti palkinnon kahdesti, kappaleilla ”Secret Love” (1953) ja ”Love Is a Many-Splendored Thing” (1955). Sammy Fain valittiin Songwriters Hall of Fameen vuonna 1972. == Suomennettuja kappaleita == *”Hyvä neuvo” (Very Good Advice) *”Kesäpäivä kultainen” (All in a Golden Afternoon), san. Kyllikki Solanterä *”Kiire on” (I’m Late), san. Kyllikki Solanterä *”Kuinka rakastunut olla voin” (Secret Love), san. Chrisse Johansson *”Liisa ihmemaassa” (Alice in Wonderland), san. Kyllikki Solanterä *”Mamie ja miehet” (If You Wanna See Mamie Tonight) *”Muuan hymy” (A Certain Smile) *”Niin paljon kuuluu rakkauteen” (Love Is a Many- Splendored Thing), san. Sauvo Puhtila *”Rakkautta huhtikuussa” (April Love), san. Sauvo Puhtila *”Salainen rakkaus” (Secret Love), san. Jussi Raittinen *”Salainen rakkaus” (Secret Love), san. Rauli Badding Somerjoki *”Sua jossain kaivataan” (Someone’s Waiting for You), san. Hector *”Unten maa” (Hush a Bye), san. Sauvo Puhtila Lähde: Suomen Äänitearkisto ry. == Lähteet == == Aiheesta muualla == * *Sammy Fain Internet Broadway Databasessa Luokka:Vuonna 1902 syntyneet Luokka:Vuonna 1989 kuolleet Luokka:Yhdysvaltalaiset elokuvasäveltäjät Luokka:Oscar-palkinnon saajat Luokka:Songwriters Hall of Fame
Ob(Servant)

__NOTOC__ Ob(Servant) on Psycropticin kolmas studioalbumi, joka julkaistiin 26. syyskuuta 2008. == Kappaleet == Kaikki kappaleet sanoittanut David Haley. # # # # # # # # # === Tour edition bonuskappaleet === # * "Behind The Crooked Cross" (Slayer Cover) # "Dawn Of The Angry" (Morbid Angel Cover) # "A Calculated Effort" (live) # "Immortal Army Of One" (live) # "Ob(Servant)" (live) === USA Bonus DVD === # "Video Diary "Making of Ob(Servant)" # "Live Footage from Amsterdam 2006" # "Live Footage from New Zealand in 2008" == Kokoonpano == ;Yhtye * Jason Peppiatt – laulu * Joe Haley – kitara, äänittäjä * Cameron Grant – basso * David Haley – rummut ;Tuotanto * Logan Mader – miksaaja * Raymond Swanland – grafiikka * Scott Mellor – layout == Arvostelut == * Imperiumi: 7/10 * The Metal Observer: 7/10The Metal Observer: Album review * Soundi: == Lähteet == == Aiheesta muualla == * * Luokka:Vuoden 2008 albumit Luokka:Psycropticin albumit
Initiation

Initiation on Psycropticin konserttitallenne, joka julkaistiin CD/DVD -digipakina vuonna 2010. == Kappaleet == === CD === # # # # # # # # # # # # === DVD === # # # # # # # # # # # # # # # # # # # # # # # == Kokoonpano == * Jason Peppiatt – laulu * Joe Haley – kitara * Cameron Grant – bassokitara * David Haley – rummut == Arvostelut == * The Metal Forge: The Metal Forge: Album review * Sea of Tranquility: Sea of Tranquility: Album review == Lähteet == == Aiheesta muualla == * * Initiation discogs.com -sivustolla Luokka:Vuoden 2010 konserttitallenteet Luokka:Psycropticin albumit Luokka:Konserttielokuvat
Jari Pakkanen

Jari Pakkanen (s. 18. helmikuuta 1966 Helsinki) on suomalainen antiikintutkija ja klassillinen arkeologi. Hän toimi Suomen Ateenan-instituutin johtajana 2013–2017. Pakkanen väitteli filosofian tohtoriksi Helsingin yliopistosta vuonna 1998. Hän on toiminut Lontoon yliopiston Royal Hollowayn Kreikan arkeologian lehtorina 2000–2006 ja klassisen arkeologian vanhempana lehtorina vuodesta 2006. Kreikan arkeologian professorina hän on toiminut samassa yliopistossa vuodesta 2017. Pakkanen on antiikin taidehistorian dosentti Helsingin yliopistossa vuodesta 1999 ja taidehistorian, erityisesti poikkitieteellisen antiikintutkimuksen dosentti Jyväskylän yliopistossa vuodesta 2006. Pakkanen on tutkinut antiikin Kreikan arkkitehtuuria erityisesti suhteessa ajan sosiaaliseen ja teknologiseen kontekstiin. Hän on muun muassa harjoittanut vedenalaista arkeologiaa Kyllenen antiikin aikaisessa satamassa sekä tutkinut kreikkalaisten temppeleiden (mm. Athene Alean temppeli, Stratoksen Zeuksen temppeli) rakenteita ja mittasuhteita. Pakkasen isä oli professori Ahti Pakkanen. == Julkaisuja == * * * * * * "Economics of Shipshed Complexes: Zea, a Case Study". Teoksessa * == Lähteet == == Aiheesta muualla == * Jari Pakkanen Royal Holloway, University of London Luokka:Elävät henkilöt Luokka:Suomalaiset antiikintutkijat Luokka:Suomalaiset taidehistorioitsijat Luokka:Vuonna 1966 syntyneet
Rouyn-Noranda Huskies

Rouyn-Noranda Huskies on jääkiekkoseura, joka pelaa tällä hetkellä Quebec Major Junior Hockey Leaguessa. Joukkueen kotikaupunki on Rouyn-Noranda. Joukkue pelaa kotipelinsä Arena Iamgoldilla, jonka aiempi nimi oli Dave Keon Arena. Rouyn-Noranda Huskies voitti QMJHL-kaudella 2007-08 Jean Rougeau Trophyn. ==Historia== Joukkue aloitti nimellä Montreal Junior Canadiens vuonna 1933 ja voitti 3 Memorial Cupia, vuosina 1950, 1969 ja 1970. Sen jälkeen joukkue on muuttanut Verduniin ja Saint-Hyacintheen. 25\. huhtikuuta 1996 Sylvain Danis, Dave Morin ja Saint-Hyacinthe Laserin omistajat päättivät siirtää joukkueen Rouyn-Norandaan. Tietoisina siitä, että "National Capital Copper" on kaupunki, joka pitää jääkiekosta, he olivat varmoja, että se oli paras päätös. Huskies-nimi valittiin edustamaan kaupungin asukkaiden ja kaivosyhteisön kovaa ja määrätietoista luonnetta. Vuodesta 1996 Huskies on voittanut kaksi runkosarjanmestaruutta, vuosina 1998 ja 2005. QMJHL-kaudella 2007-08 Rouyn-Noranda voitti ensimmäisen Jean Rougeau Trophyn saatuaan 97 pistettä runkosarjassa. Joukkue yrittää edelleen saada ensimmäistä President's Trophyansa. ==Joukkue== Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka Philippe Bourdages L 2004 Rimouski, Québec, Kanada Zach Pelletier L 2006 Mont-Laurier, Québec, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 2 Alex Carr R 2004 Sackville, Nova Scotia, Kanada 8 Axel Dufresne L 2005 Montreal, Québec, Kanada 20 Anthony Clutchey R 2005 Fredericton, New Brunswick, Kanada 25 Alexis Poirier L 2006 Carignan, Québec, Kanada 55 Ty Higgins R 2004 Stratford, Ontario, Kanada Jérémy Langlois L 2003 Québec, Québec, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 6 Bill Zonnon L VLH 2006 Montreal, Québec, Kanada 10 Rémi Gélinas L KH 2005 St-Eustache, Québec, Kanada 13 Benjamin Brunelle L OLH 2005 Trois-Rivières, Québec, Kanada 14 Lucas Veilleux R OLH 2005 Ottawa, Ontario, Kanada 18 Thomas Verdon L KH 2005 Cleveland, Ohio, Yhdysvallat 26 Samuel Rousseau L VLH 2005 Saint-Eustache, Québec, Kanada Thomas Chafe R OLH 2005 Ottawa, Ontario, Kanada Eliot Ogonowski L VLH 2006 Val-d'Or, Québec, Kanada Antonin Verreault L VLH 2004 Laval, Québec, Kanada Lähde: EliteProspectshttps://www.eliteprospects.com/team/890/rouyn-noranda-huskies Viitattu 29.12.2021. == Joukkueenjohto == * Päävalmentaja & Apulaistoimitusjohtaja: Brad Yetman * Apuvalmentaja: Benjamin Bohémier * Apuvalmentaja: Redgie Bois * Maalivahtivalmentaja: Dany Sabourin * Fysiikkavalmentaja: Steven Mercier * Huoltopäällikkö: Will Drover * Toimitusjohtaja: Yannick Gaucher * Apulaistoimitusjohtaja: Luc Caissie * Pelaajakehitysjohtaja: Garry Parke Lähde: EliteProspectshttps://www.eliteprospects.com/team/890/rouyn-noranda-huskies Viitattu 29.12.2021. == Lähteet == == Aiheesta muualla == * Rouyn-Noranda Huskiesin verkkosivut / * Rouyn-Noranda Huskiesin EliteProspects-sivut Luokka:Kanadalaiset jääkiekkoseurat
The Inherited Repression

The Inherited Repression on Psycropticin viides studioalbumi, joka julkaistiin 10. helmikuuta 2012. == Kappaleet == # # # # # # # # # == Kokoonpano == ;Yhtye * Jason Peppiatt – laulu * Joe Haley – kitara, tuottaja, äänittäjä, miksaaja * Cameron Grant – bassokitara * David Haley – rummut ;Tuotanto * Alan Douches – masteroija * Rain Song Design – kansitaide == Arvostelut == * Imperiumi: 7/10 * http://www.metalunderground.com/reviews/details.cfm?releaseid=6058 * http://www.metalstorm.net/pub/review.php?review_id=10531 * http://www.metal- observer.com/articles.php?lid=1&id;=18927 == Lähteet == == Aiheesta muualla == * * Luokka:Vuoden 2012 albumit Luokka:Psycropticin albumit
Harmaakulmabekardi

Harmaakulmabekardi (Pachyramphus castaneus) eli aiemmalta nimeltään harmaakulmatyranni on tityrojen heimoon kuuluva varpuslintu. ==Levinneisyys== Harmaakulmabekardia tavataan Etelä-Amerikan pohjois- ja keskiosissa. Sitä on kuvattu melko yleiseksi, ja sen kannankehitys on vakaa. Laji on luokiteltu elinvoimaiseksi.Harmaakulmabekardin elinympäristöä ovat metsät sekä niiden aukiot ja reunamaat. ==Lähteet== Luokka:Tityrat
Barbara Jezeršek

Barbara Jezeršek (s. 31. lokakuuta 1986 Kranj) on slovenialaissyntyinen maastohiihtäjä, joka edusti Australiaa ja seuratasolla TSK Triglav Kranjia. Hän osallistui aikuisten arvokilpailuihin vuosina 2009–2019. Jezeršek osallistui viidesti hiihdon MM-kilpailuihin, joissa hänen paras sijoituksensa oli 20:s sija Oslon MM-kilpailuissa 2011 15 kilometrin yhdistelmäkilpailussa. Olympialaisiin hän osallistui kolmesti. Hän saavutti 17:nnen sijan yhdistelmäkilpailussa Vancouverin olympialaisissa 2010 ja Sotšissa 2014. Pyeongchangissa 2018 hän sijoittui parisprintissä 12:nneksi. Nuorten MM- kilpailuissa hän sijoittui neljänneksi 5 kilometrin perinteisen hiihtotavan kilpailussa 2006 ja alle 23-vuotiaiden MM-kilpailuissa kuudenneksi 10 kilometrin vapaan hiihtotavan kilpailussa 2009. Maastohiihdon maailmancupissa Jezeršek kilpaili vuosina 2007–2018. Hänen paras saavutuksensa oli 17:s sija 10 kilometrin perinteisen hiihtotavan yhteislähtökilpailussa Roglassa kaudella 2011–2012 ja 10 kilometrin vapaan hiihtotavan kilpailussa Lahdessa maaliskuussa 2014. Jezeršek hiihti neljä kertaa Tour de Ski -hiihtokiertueen maaliin sijoittuen parhaimmillaan 29:nneksi vuoden 2013–2014 kiertueella. == Lähteet == Luokka:Slovenialaiset maastohiihtäjät Luokka:Australialaiset maastohiihtäjät Luokka:Vuonna 1986 syntyneet Luokka:Elävät henkilöt
Kanelibekardi

Kanelibekardi (Pachyramphus cinnamomeus) eli aiemmalta nimeltään kanelilepinkäistyranni on tityrojen heimoon kuuluva varpuslintu. ==Levinneisyys== Kanelibekardia tavataan Meksikon eteläosista Etelä-Amerikan luoteisosiin asti. Sen kannaksi on arvioitu 50 000–499 999 yksilöä. Lajin kannankehitys on vakaa, ja se on luokiteltu elinvoimaiseksi. Kanelibekardin elinympäristöä ovat magrovesuot, metsät ja metsien reunamaat. ==Lähteet== Luokka:Tityrat
Bellsund

Bellsund on 20 kilometriä pitkä lahti Huippuvuorilla. Bellsundin eteläpuolella sijaitsee Nordenskiöldinmaa () ja pohjoispuolella Wedel Jarlsberg Land. == Historia == Bellsundin löysi Willem Barents vuonna 1596. Vuonna 1610 Jonas Poole tutki Bellsundia. Hän nimesi sen lähistöllä sijainneen, kellon muotoisen vuoren mukaan. Vuonna 1613 baskilaiset, alankomaalaiset ja ranskalaiset valaanpyyntialukset turvautuivat Bellsundiin. == Kirjallisuutta == *Appleby, John C. "Conflict, cooperation and competition: The rise and fall of the Hull whaling trade during the seventeenth century". The Northern Mariner, XVIII No. 2, (April 2008), 23-59. *Conway, W. M. 1904. Early Dutch and English Voyages to Spitsbergen in the Seventeenth Century. London. *Conway, W. M. 1906. No Man’s Land: A History of Spitsbergen from Its Discovery in 1596 to the Beginning of the Scientific Exploration of the Country. Cambridge: At the University Press. *Norwegian Polar Institute Place Names of Svalbard Database *Purchas, S. 1625. Hakluytus Posthumus or Purchas His Pilgrimes: Contayning a History of the World in Sea Voyages and Lande Travells by Englishmen and others. Volumes XIII and XIV (Reprint 1906 J. Maclehose and sons). == Lähteet == == Aiheesta muualla == Luokka:Huippuvuorten maantiede Luokka:Pohjoisen jäämeren lahdet
Pikibekardi

Pikibekardi (Pachyramphus polychopterus) eli aiemmalta nimeltään pikilepinkäistyranni on tityrojen heimoon kuuluva varpuslintu. ==Levinneisyys== Pikibekardia tavataan Keski-Amerikassa ja suuressa osassa Etelä-Amerikan pohjois- ja keskiosia. Lajin populaatioksi arvioidaan 5–50 miljoonaa yksilöä, ja sen kannankehitys on vakaa. Se on luokiteltu elinvoimaiseksi. Pikibekardin elinympäristöä ovat metsät sekä niiden aukiot ja reunamaat. ==Lähteet== Luokka:Tityrat
Deformed Future // Genetic Nightmare

__NOTOC__ Deformed Future // Genetic Nightmare on turkkilaisen death metal -yhtyeen Carnophagen esikoisalbumi. Se julkaistiin vuonna 2008 levymerkillä Unique Leader Records. == Kappaleet == # # # # # # # # == Kokoonpano == * Oral Akyol – laulu * Berkan Başoğlu – kitara * Mert Kaya – soolokitara * Bengi Öztürk – bassokitara * Onur Özçelik – rummut === Muut tekijät === * Erkan Tatoğlu – äänittäjä, miksaaja, masteroija * Pär Olofsson – kansikuva * Ozan Yıldırım – layout, grafiikka (kansilehtinen) * Hasan Cemal Sargın – valokuvat * Aybars Altay – logo == Arvostelut == * Metal Crypt: 5/5http://www.metalcrypt.com/pages/review.php?revid=5108 * Sea of Tranquility: 3.5/5http://www.seaoftranquility.org/reviews.php?op=showcontent&id;=7440 == Aiheesta muualla == * * Deformed Future // Genetic Nightmare discogs.com -sivustolla == Lähteet == Luokka:Vuoden 2008 esikoisalbumit Luokka:Carnophagen albumit
Tuhkabekardi

Tuhkabekardi (Pachyramphus marginatus) eli aiemmalta nimeltään tuhkalepinkäistyranni on tityrojen heimoon kuuluva varpuslintu. Se elää Etelä- Amerikan pohjois- ja itäosien kosteissa metsissä. ==Lähteet== Luokka:Tityrat
Nokia Lumia 625

Nokia Lumia 625 on Microsoft Mobilen valmistama älypuhelin. Sen julkisti Nokia heinäkuussa 2013. Puhelimessa on Windows Phone 8 -käyttöjärjestelmä. Puhelin tuli myyntiin 19. syyskuuta 2013. Silloin puhelimen hintaluokka oli n. 250 € ja se oli 4,7 tuuman näytöllään suurinäyttöisin siihen mennessä ilmestynyt Lumia. Siinä oli lisäksi valmiina Lumia Amber -päivitys, jota ei vielä ollut saatavilla kaikkiin malleihin. Puhelimeen saa ladattua viimeisimmän Windows Phone -päivityksen (GDR3), sekä viimeisimmän Nokian Lumia Black -päivityksen. == Muotoilu == Puhelimen etupuolella on 4,7 tuuman kosketusnäyttö sekä Windows Phonelle tyypilliset kolme kapasitiivista kosketusnäppäintä (paluu, koti ja haku). Näyttöä pystyy käyttämään myös hansikkaat käsissä. Oikeassa ylälaidassa on etukamera, etäisyys- ja valoisuussensorit sekä kuuloke. Oikealle sivulle on sijoitettu kolme fyysistä painiketta (äänenvoimakkuus-, virta- sekä kameranäppäin). Takana on hieman koholla kameran linssi ja sen vieressä salamavalo. Takakuoressa sijaitsee myös kaiutin. Polykarbonaatista valmistettu takakuori on irrotettavissa mutta akun saa irti vain ruuvimeisselin avulla. Puhelimen alareunasta löytyy mikro-USB-liitin ja yläreunasta 3,5 mm kuulokeliitäntä. Puhelimen reunat on pyöristetty, minkä sanotaan parantavan käyttömukavuutta. == Kamera == Lumia 625:ssä on 5 megapikselin pääkamera, jonka linssi sijaitsee keskellä takakuoren yläosaa hieman koholla. Sen vieressä on LED-salama. Kuvattaessa käytetään Windows Phonen omaa kamerasovellusta, sillä Nokia Pro Camera toimii vain PureView-kameralla varustetuissa puhelimissa. Nokian muita kamerasovelluksia on kuitenkin käytettävissä, esimerkiksi Smart cam, jolla pystyy ottamaan useamman peräkkäisen kuvan ja valitsemaan niistä mieleisensä. Videokuvaa Lumia 625 tallentaa 1080 p tarkkudella, jatkuvalla automaattitarkennuksella ja 98 kbit/s monoäänellä. Laitteessa on myös VGA-tarkkuuksinen etukamera. == Arvostelut == TaskuMuro piti puhelimen vahvuuksina näytön kokoa hintaluokassa, fyysistä kameranäppäintä, full-HD-videokuvausta, kuorien muotoilua ja tuntumaa, akunkestoa, MicroSD-muistikorttipaikkaa, LTE-tukea, Nokian lisäsovellusvalikoimaa, Amber-päivitystä sekä käyttöjärjestelmän toimivuutta. Heikkouksiksi luettiin puhelimen koko, kiinteä akku, NFC:n puuttuminen, RAM- muistin koko, näytön resoluutio, toimintonäppäinten taustavalaistuksen puute, näytön katselukulmat ja heikko näkyvyys auringonpaisteessa sekä Windows Phonen tyypilliset heikkoudet. == Lähteet == * Lumia 625 Microsoft Mobilen kotisivuilla * Nokia Lumia 625: sankari suurella näytöllä – Nokia Ääni ===Viitteet=== 625 Luokka:Seulonnan keskeiset artikkelit Luokka:Vuoden 2013 matkapuhelimet Luokka:Windows Phone -pohjaiset laitteet
Kymijoen lautturit

Kymijoen lautturit on Viikatteen kymmenes studioalbumi. Se julkaistiin 6. syyskuuta 2013 levymerkillä Spinefarm Recordsin. == Kappaleet == # # # # # # # # # # # == Kokoonpano == * Arvo Viikate – sähkökitara, akustinen kitara * Ervo Viikate – bassokitara, taustalaulu, kosketinsoittimet * Kaarle Viikate – laulu, sähkökitara, akustinen kitara * Simeoni Viikate – lyömäsoittimet \+ * Miitri Aaltonen – tuottaja, äänitys ja miksaus (Music Bros-studio) * Heidi Bergbacka – laulu * Tommi Uotila – sello * Tiina Kivijärvi – viulu * Stella Kullström – viulu * Sekakuoro VetySavuKaikki – kappaleessa "Oi pimeys" == Arvostelut == * Imperiumi.net: 8+/10Imperiumi.net: Levyarvio * Kaaoszine: 8/10Kaaoszine: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Viikatteen albumit Luokka:Vuoden 2013 albumit Luokka:Miitri Aaltosen tuottamat albumit
Jarmo Koivunen (pilapiirtäjä)

Jarmo Rafael Koivunen (22. joulukuuta 1938 Tampere – 17. huhtikuuta 2023 Helsinki) oli suomalainen graafinen taiteilija, joka toimi vuosina 1965–2017 Ilta-Sanomien pilapiirtäjänä nimimerkillä Kätsy.Juhani Tolvanen: Liki 8000 pilapiirrosta IS:lle – piirtäjämestari Kätsy siirtyi eläkkeelle 52 vuoden jälkeen Ilta-Sanomat 10.6.2017. Viitattu 20.6.2017.Iida Kantola: Legendaarinen pilapiirtäjä Kätsy on kuollut Ilta-Sanomat 18.4.2023. Kätsyn piirrosten tunnusmerkkinä ovat kuvan alle sijoitetut neljä erillistä tekstiriviä, jotka sisältävät useita samaan piirrokseen liittyviä vitsejä. Piirroksissa on usein mukana myös pieni valkoinen Heidi-koira.Panu Väänänen & Jarmo ”Kätsy” Koivunen: Suvaitsevaisuus: Kätsyn mielipidepiirroksia 50 vuoden ajalta, s. 5–15. Docendo, Jyväskylä 2015. Juhani Tolvasen mukaan koko maailmassa on ollut vain kaksi pilapiirtäjää, jotka ovat piirtäneet yhtäjaksoisesti samaan lehteen kauemmin kuin Koivunen, jonka ura Ilta-Sanomissa kesti lähes 52 vuotta. == Elämä ja ura == Koivunen työskenteli alkujaan mainosalalla, muun muassa Esko Lehmuksen mainostoimistossa Mainos-Lehmuksessa. Hän voitti vuonna 1964 Kustannusyhtiö Lehmuksen kilpailun Nauru autolle -nimisen huumorikirjan kuvittamisesta. Seuraavana vuonna hän alkoi piirtää Ilta-Sanomiin ja jättäytyi myöhemmin täysipäiväiseksi piirtäjäksi. Koivusen piirroksia julkaistiin Ilta- Sanomissa arviolta lähes 8 000\. Hän piirsi yli viidenkymmenen vuoden ajan aina kolme kuvaa viikossa. Helmikuussa 1966 yksi Koivusen Luna 9 -kuuluotainta kommentoinut piirros julkaistiin uudelleen neuvostoliittolaisessa Pravda- lehdessä, tosin ilman hänen nimeään. Koivunen kuvitti myös 1980-luvulla Väestöliiton julkaisemia seksuaalivalistusoppaita ja piirsi muuttomiehiä esittävän kuvan Postin osoitteenmuutoskorttiin, jota on painettu miljoonia kappaleita.Kataisto, Vesa: Kätsy: Pilapiirros on kaurapuuroa hunajasilmällä . Sarjainfo 139/2008, s. 10–11. (PDF) Koivunen jäi eläkkeelle 78-vuotiaana kesäkuun alussa 2017, sillä Parkinsonin tauti alkoi haitata hänen piirtämistään. Eläkepäivinään hän maalasi vesivärimaalauksia. Hän kuoli 84-vuotiaana jouduttuaan sairaalaan keuhkokuumeen vuoksi. Hänet on haudattu Hietaniemen hautausmaalle. ==Teoksia== *Pirut mielessä, Otava 1978 *Kätsyn kesäjutut, Kirjapaja 1988 * ==Lähteet== == Aiheesta muualla == * Nikkola, Jari: Maltillinen mielipidepiirtäjä Kari Suomalaisen varjossa. Kirja-arvostelu teoksesta: Koivunen, Jarmo: Suvaitsevaisuus. Kätsyn mielipidepiirroksia 50 vuoden ajalta. Docendo, 2015. (Agricolan kirja-arvostelut 18.11.2015.) *Jarmo Koivusen muistokirjoitus Helsingin Sanomissa Luokka:Suomalaiset pilapiirtäjät Luokka:Suomalaiset graafiset suunnittelijat Luokka:Vuonna 1938 syntyneet Luokka:Vuonna 2023 kuolleet
Beirutin taistelu

Beirutin taistelu oli toisessa maailmansodassa Libanonissa Beirutin hallinnasta käyty liittoutuneiden ja Vichyn Ranskan joukkojen välinen taistelu, joka oli osa operaatio Exporteria. Taistelu käytiin 10.–12. heinäkuuta 1941, ja se päätti operaatio Exporterin liittoutuneiden vallattua Beirutin. == Taustaa == Kahteen osastoon jaettuna Australian 7. jalkaväkidivisioonan joukot ylittivät 8. kesäkuuta 1941 Libanonin rajan. Voimakkaampi 2/16th Battalionista muodostettu everstiluutnantti MacDonaldin johtama osasto, jonka vahvennuksena oli kaksi panssariautojoukkuetta sekä noin puolet divisioonan tykistöstä ja pioneereista, sai tehtäväkseen edetä Tyyrokseen Bennt Jbailin ja Tibninen kautta. Sen länsipuolella 2/14th Battalion sai tehtäväkseen vallata rajalinnakkeet, jonka jälkeen kevyellä panssarivaunukomppanialla sekä tykistöllä ja pioneereilla vahvennettu everstiluutnantti Motenin 2/27th Battalion aloittaisi etenemisen pitkin rantatietä. Rannikkotietä pitkin etenevän joukon tukena oli lisäksi merivoimien alusten tykistö. Näiden lisäksi oli vielä sivustaosasto, joka oli muodostettu Cheshire Yeomanrysta. Sen tehtävänä oli edetä vuorten yli Tibninen ja Shrifan kautta Litanijoen varressa olevaan Kafr Siriin. == Taistelu == Liittoutuneiden joukot siirtyivät ajoneuvoineen rajan pintaan lähtöalueille 5.–6. ja 6.–7. kesäkuuta välisinä öinä. Ne olivat maastoutettuina ja piilossa 7. kesäkuuta, mikä oli ensimmäinen kerta sodan aikana jolloin brittijoukot piilottelivat lähellä rauhallista rajaa valmiina yllätyshyökkäykseen. Kumpikin osasto aloitti etenemisen 8. kesäkuuta tuhoten raja-aluetta valvovat pesäkkeet. Vichyn Ranskan joukkojen komentaja kenraali Henri Dentz tunnusteli 8. heinäkuuta eli jo ennen Damourin kukistumista aselevon mahdollisuutta. Damourissa kohti Beirutia etenevien liittoutuneiden joukkojen lisäksi Damaskos oli kukistunut kesäkuun lopulla ja Irakista oli Syyriaan tunkeutunut kaksi erillistä osastoa, jotka olivat vallanneet Der ez Zorin ja jatkaneet etenemistä kohti Aleppoa. Selustaan tunkeutuneet liittoutuneiden osastot tekivät taistelutoimien jatkamisen vaikeaksi ellei mahdottomaksi. Tulitauko astui voimaan 12. heinäkuuta minuutin yli puolen yön, mikä käytännössä lopetti sotatoimet alueella. Aselepo allekirjoitettiin 14. heinäkuuta Sidney Smith Barracksilla Akkon kaupungin laidalla. Aselepo ehtojen mukaisesti Syyria liitettiin kenraali Charles de Gaullen alaisuuteen. Australian 7. divisioonan paraati aloitti liittoutuneiden miehityksen Libanonissa. Beirutista muodostui myöhemmin merkittävä liittoutuneiden laivastotukikohta itäisellä Välimerellä käytyjen taisteluiden aikana. Luokka:Syyrian ja Libanonin valtaus Luokka:Beirutin historia
Vladimir Krasnov

Vladimir Aleksandrovitš Krasnov (; s. 19. elokuuta 1990 Bratsk) on venäläinen 400 metrin juoksija. Krasnov on voittanut 4 × 400 metrin viestissä kultaa Barcelonan EM-kilpailuissa 2010, hopeaa sisäratojen EM-kilpailuissa Göteborgissa 2013 ja Zürichin EM-kilpailuissa 2014 sekä pronssia Moskovan MM- kilpailuissa 2013. Alle 23-vuotiaiden EM-kilpailuissa hän sai pitkässä viestissä pronssia Ostravassa 2011. Krasnov sai Ostravan alle 18-vuotiaiden MM-kilpailuissa 2007 pronssia 400 metrin juoksussa. Barcelonan EM-kilpailuissa 2010 hän oli neljäs. Hän voitti Kazanin Universiadeissa 2013 kultaa sekä 400 metrillä että 4 × 400 metrin viestissä. Krasnov voitti 400 metrin ulkoratojen Venäjän-mestaruuden 2010 ja 2014. Hän juoksi ennätyksensä 45,12 Jerinossa 11. kesäkuuta 2010. Hallissa hän on juossut parhaimmillaan 46,46 Moskovassa 24. helmikuuta 2016. == Lähteet == Luokka:Venäläiset pikajuoksijat Luokka:Vuonna 1990 syntyneet Luokka:Elävät henkilöt
Mihail Ryžov

Mihail Mihailovitš Ryžov (; s. 17. joulukuuta 1991) on venäläinen kävelijä. Hän saavutti hopeaa 50 kilometrin kävelyssä Moskovan MM-kilpailuissa 2013 ennätysajallaan 3.38.58. Zürichin EM-kilpailuissa 2014 hän sijoittui samalla matkalla neljänneksi. Ryžov jäi kesäkuussa 2015 kiinni epon käytöstä ja sai neljän vuoden kilpailukiellon.CAS issues decisions in the cases of five Russian racewalkers (pdf). Viitattu 14.10.2016. Biologisessa dopingpassissa olleiden epäselvyksien takia hän menetti vuoden 2013 MM-mitalinsa.IAAF Statistics Handbook: Doha 2019 (pdf), s. 224, IAAF, viitattu 8.10.2019 ==Lähteet== Luokka:Venäläiset kävelijät Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut venäläiset Luokka:Vuonna 1991 syntyneet Luokka:Elävät henkilöt
Lentsikat

Lentsikat () on vuonna 2013 ensi-iltansa saanut Disneyn animaatioelokuva. Elokuvan on tuottanut The Walt Disney Company ja levittänyt Walt Disney Pictures. == Ääninäyttelijät == === Pääroolit === Alkuperäinen ääninäyttelijä Suomenkielinen ääninäyttelijä Web archive 2013 Rooli Dane Cook Aku Hirviniemi Dusty Crophopper Stacy Keach Antti Litja Kippari Brad Garrett Pertti Koivula Puksu Teri Hatcher Anna Asunta Tytti Julia Louis-Dreyfus Maria Lund Rochelle Priyanka Chopra Krista Kosonen Ishani John Cleese Tom Pöysti Bulldog Cedric the Entertainer Veeti Kallio Lyijyperä Carlos Alazraqui Aku Laitinen El Chupacabra Roger Craig Smith Antti Reini Ripslinger Anthony Edwards Paavo Kerosuo Echo Val Kilmer Pasi Ruohonen Bravo Karri Miettinen Toimitsijatrukki Gabriel Iglesias Iikka Forss Ned Antti Lang Zed Oskari Saari Oskari Kaasari Riku Riihilahti Niko Nokka Danny Mann Riku Nieminen Välkky Oliver Kalkofe Juha Varis Franz/Fliegenhosen ==== Kappalelista ==== == Lähteet == == Aiheesta muualla == * Virallinen sivusto * Lentsikat Traileri - MSN Film Luokka:Autot (elokuvasarja) Luokka:Disneyn animaatioelokuvat Luokka:Vuoden 2013 yhdysvaltalaiset elokuvat Luokka:3D-elokuvat Luokka:Seulonnan keskeiset artikkelit Luokka:Elokuvat ilmailusta
Avarte

Avarte Group Oy oli suomalainen yritys, joka myy ja markkinoi suomalaisia designtuotteita. Yrityksen uudet omistajat ostivat vanhan Avarten tuotemerkin ja perustivat uuden yrityksen vuonna 2015. Tuotevalikoiman kulmakiviä ovat Yrjö Kukkapuron suunnittelemat huonekalut, ja valikoimassa onkin laaja valikoima hänen tuotantoaan. Kukkapuron tuotteet valmistettiin Avarte Shanghai Furniture Companyssa, jossa niitä on valmistettu jo 2000-luvun alusta. Huonekalut kootaan Suomessa. Modeo Oy osti Avarte Groupin konkurssipesän ja nykyään Modeo Oy omistaa oikeudet Yrjö Kukkapuron mallistoon. Avarte Oy, alun perin perheyritys Haimi, oli suomalainen design-huonekalujen valmistaja, joka tunnettiin erityisesti pääsuunnittelijansa, professori Yrjö Kukkapuron muotoilemista kalusteista. Avarte haettiin konkurssiin kesäkuussa 2013. Muun muassa Karuselli-tuolistaan tunnettu pääsuunnittelija Kukkapuro sanoi freelance-suunnittelusopimuksensa irti jo puolitoista kuukautta aiemmin. Avarten omistus siirtyi 2000-luvulla Saksaan, mikä aiheutti erimielisyyksiä yrityksen strategisesta suunnasta saksalaisten ja suomalaisten välille. Avarten toimitusjohtajana toimi viime vuosina Norbert Ruf.Tämän päivän ja huomisen arvoja – Avarten sukupolvenvaihdos näkyy Tukholman huonekalumessuilla 2010, lehdistötiedote 27.1.2010, Avarte Oy Avarte Oy syntyi 1980-luvun alussa, kun Kukkapuron kalusteiden alkuperäisen valmistajayrityksen Haimin omistanut perhe myi yrityksen henkilökunnalle.Yrjö Kukkapuro: Haimista Avarteksi, postmodernismi Mukaan Avarten osakkaaksi tuli myös toimistokalustevalmistaja Martela. Kukkapuron lisäksi Avarten suunnittelijoihin kuuluivat muiden muassa Samuli Naamanka,Nordiska Designpriset Samuli Naamangalle, taik.fi Mikko Paakkanen ja Simo Heikkilä. == Lähteet == == Aiheesta muualla == * Avarte Groupin verkkosivut * Avarten tuotteita Bonluxat-sivustolla Luokka:Suomalaiset huonekaluvalmistajat Luokka:Entiset suomalaiset teollisuusyritykset Luokka:Sisustusalan tuotemerkit
AMX-13

AMX-13 on ranskalainen kevyt panssarivaunu. Vaunun rungolle on kehitetty kokonainen perhe erilaisia panssarivaunuja, kuten silta-, evakuointi-, pioneeri-, ja rynnäkköpanssarivaunun (AMX VCI).Trewhitt: s. 99 Siitä kehitettiin myös ilmatorjuntapanssarivaunu AMX-13 DCA. Asetyypin kehittely alkoi varsin pian toisen maailmansodan jälkeen. Tuotanto alkoi vuonna 1952 ja päättyi vasta 1980-luvulla. Ranskan ohella tätä vaunutyyppiä tilasivat käyttöönsä Chile, Djibouti, Nepal, Sveitsi, Alankomaat ja Israel. Asetyypin erikoisuuksiin kuuluu itselataavan ja kaksivaiheisen, revolverityyppisen kuuden ammuksen makasiinin ohella pääaseen kiinteä asennus torniin nähden ja tykin liikkuvuus pystysuuntaan. Vaunun omamassa on 15 000 kg ja miehistön määrä kolme henkeä. Aseistuksena on 75 mm tykki ja 7,62 mm konekivääri. 8-sylinterinen SOFAM-bensiinimoottori oli 250 hv (186 kW) tehoinen. Se antoi suurimmaksi maantienopeudeksi 60 km/h. Vuodesta 1966 alkaen ryhdyttiin käyttämään edellistä suurempaa 90 mm tykkiä, joka käytti HEAT-ammuksia. Vaunusta rakennettiin myös joitakin 105 mm kaliiperilla varustettuja malleja, jotka suunniteltiin etupäässä vientiin. Asetyyppi on ollut mukana Suezin kriisissä ja Kuuden päivän sodassa.http://www.israeli- weapons.com/weapons/vehicles/tanks/amx13/amx-13.htm ==Lähteet== *Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo ISBN 978-951-23-5145-9 (s. 99) ==Aiheesta muualla== *http://science.howstuffworks.com/amx-13-light-tank.htm (vaunutyypin yleisesittely) *http://science.howstuffworks.com/amx-13-light-tank1.htm (sis. teknisiä yksityiskohtia) *http://www.chars- francais.net/new/index.php?option=com_content&task;=view&id;=699&Itemid;=36 *http://www.israeli-weapons.com/weapons/vehicles/tanks/amx13/amx-13.htm Luokka:Ranskalaiset kevyet panssarivaunut